"تورکیه جمهوریتی حکومتی و خالقینا فیلیسطین مسئله‌سینه بوتون ساحه‌لرده داواملی دستکی اوچون تشککورلریمیزی و میننتدارلیغیمیزی چات‌دیرماق ایستییرم" .
بونو فیلیسطین-ین اقتصادیات ناظیری خالد العسیلی خاریجی اقتصادی علاقه‌لر هئیتی (DEİK)، تورکیه-فیلیسطین ایش شوراسی، فیلیسطین‌لی ایش آدام‌لاری درنگی‌نین (PBA) امکداش‌لیغی ایله "DEİK Interconnected Business Series"  چرچیوه‌سینده تشکیل ائدیلن "تورکیه-فیلیسطین" آنلاین ایجلاسیندا دئییب.
ناظیر العسیلی چیخیشیندا توپلانتی‌نین ایکی قارداش اؤلکه آراسینداکی ایستراتژی علاقه‌لرین گئنیشلندیریلمه‌سی و اؤزل سئکتور نوماینده‌لری طرفیندن یئنی اورتاق‌لیق‌لار قورولماسی یولو ایله فیلیسطین-ده یاتیریم لارینین آرتیریلماسینی هدف آلدیغینی بیلدیریب.
خالد العسیلی توپلانتی‌نین یئنی نوع کوروناویروس (کووید-19) اپیدمیسی سببیله آنلاین تشکیلی‌نین ده ایکی اؤلکه‌نین اقتصادی علاقه‌لرینه وئردیگی اهمیتی ایفاده ائتدیگینی وورغولایا‌راق، "بیز هر ساحه‌ده اورتاق تاریخه و قارداشلیغا اساس‌لانان ایکی طرف‌لی موناسیبت‌لرین اینکیشافی‌نین طرفداریییق" دئییب.
خالد العسیلی ایکی اؤلکه آراسیندا قبول ائدیله‌جک یئنی قرارلارین علاقه‌لری داها یاخشی بیر نقطه‌یه گتیرجگینی دوشوندوگونو دیله گتیریب.
فیلیسطین-‌نین تورکیه-ده کی سفیری فائد مصطفی دا تورکیه ایله فیلیسطین آراسینداکی اقتصادی علاقه‌لرین یوکسک سویه‌ده اولدوغونو سؤیله‌ییب.
سون ایللرده ایکی اؤلکه آراسیندا بیر سیرا موقاویله‌لر ایمضالاندیغینی خاطیرلا‌دان مصطفی تورکیه ایله فیلیسطین آراسیندا هم دؤولت، هم ده اؤزل سئکتورلار واسیطه‌سیله داوام ائتدیریلن ایش بیرلیگینی دیله گتیریب.
تورکیه-‌نین قدس باش کونسولو احمد رضا دمیرار ده ائتدیگی چیخیشدا فیلیسطین اقتصادیاتی‌نین ایشغال شرط‌لرینه باخمایا‌راق جانلی بیر اقتصادیات اولدوغونو، تورکیه ایله فیلیسطین آراسینداکی یاتیریم و تیجارت ایمکان‌لاری‌نین گؤروندوگون‌دن داها چوخ اولدوغونو بیلدیریب.
